Majoritatea respondenților anticipează aprecierea în octombrie a valorii medie a euro la 5,0172 lei, imediat după încheierea alegerilor parlamentare și prezidențiale.
La jumătatea acestei săptămâni, media euro a scăzut marginal la 4,9745 lei. Deprecierea leului s-ar datora faptului că deficitul bugetului de stat ar urma să fie de 5,7%, iar creșterea economică pentru acest an s-ar contracta de 1,9%, în timp ce datoria publică calculată ca procent în PIB este anticipată să se majoreze la 55% în următoarele 12 luni.
Indicele la trei luni a stagnat la 6,05%, valoare stabilită la începutul lui aprilie. Indicele la șase luni s-a oprit la 6,06% iar cel la 12 luni la 6,08%.
Participanții la sondajul CFA România anticipează că indicele ROBOR la 3 luni va scădea în următoarele 12 luni la 5,94%, semn că BNR va întârzia momentul în care va realiza prima reducere a dobânzii de politică monetară.
Euro s-a retras la 1,0822 – 1,0864 dolari, iar media monedei americane a crescut de la 4,5756 la 4,5878 lei. La această evoluție au contribuit și declarațiile unor oficiali ai Fed care au afirmat că sunt necesare mai multe luni de scădere consecutivă a prețurilor pentru a fi decisă o tăiere a dobânzilor. După mai bine de un an, euro a trecut de pragul de 0,99 franci elvețieni astfel că media monedei helvete s-a depreciat de la 5,0327 la 5,0225 lei.
Cursul lirei sterline a continuat să crească și a ajuns la 5,8379 lei. Aprecierea monedei americane a ridicat prețul gramului de aur la 356,2719 lei. Media monedelor din regiune se deprecia marginal, la 386,15 forinți/euro, respectiv 4,2575 zloți/euro.